ગુજરાત અને હિમાચલ પ્રદેશની વિધાનસભા ચૂંટણીમાં કોંગ્રેસને હારનો સામનો કરવાનો વારો આવ્યો છે. જો કે, ગુજરાતમાં કોંગ્રેસનું પ્રદર્શન પહેલાની સરખામણીએ ખરેખર વખાણવા-યોગ્ય હતું. કોંગ્રેસની હાર છતાં રાહુલ ગાંધીના જીજાજી રોબર્ટ વાડ્રાએ પણ કંઇક આવા જ શબ્દોમાં નવા કોંગ્રેસ અધ્યક્ષ અને પાર્ટીનો ઉત્સાહ વધારવાનો પ્રયત્ન કર્યો હતો. આ માટે તેમણે હિંદીમાં એક ટ્વીટ પણ કર્યું હતું, જેમાં લખ્યું હતું કે, રાહુલની આગેવાનીમાં કોંગ્રેસ આગળ વધશે.